जी हाँ, बिल्कुल सही सुना आपने जल्दी ही आप बैंक के बजाय अपने मोबाइल फोन को पैसा भेजने (मनी ट्रांसफर) के काम ला सकते हैं। पहले यही काम के लिये आपको पोस्ट आफिस जाना पडता था, फिर बैंक के चक्कर लगाने शुरू किये, उसके बाद आया वेस्टर्न यूनियन टाईप की कम्पनियों का दौर या इंटरनेट से बैंक टू बैंक मनी ट्रांसफर। लेकिन जल्दी ही शायद ये संभव हो पाये कि आप घर में बैठे ही अपने किसी भाई बंधु को मोबाइल की मदद से पैसा भेजने लगे। अफ्रीका की एक मोबाइल फोन कम्पनी, सफारीकॉम (वोडाफोन की भी कुछ भागीदारी है) इसी कोशिश में लगी हुई है। फिलहाल तो अभी अफ्रीका में ही एक दूसरे को पैसा भेज सकते हैं लेकिन शायद जल्दी ही इस सेवा को इंटरनेशनल लेवल में पैसा भेजने के काम लाया जा सके।